Spoštovani !

Marjan Lekše, član DNS od leta 1971, prejemnik več najvišjih nagrad in

priznanj za odlično novinarsko delo, kandidiram za predsednika DNS,

za 4-letno mandatno obdobje in sporočam program dela:

1. Nadaljeval bom tradicionalne aktivnosti DNS, po potrebi tudi

predlagal spremembe in dopolnitve.

2. Organom DNS bom predlagal preučitev in uveljavitev pogojev za

profesionalizacijo funkcije predsednika DNS, za začetek sklenitev

pogodbe o delu za eno ali dve uri dnevno oz. 4 do 8 ur tedensko.

3. Organom DNS bom predlagal preučitev in uveljavitev pogojev za

razvoj in krepitev materialne podlage za delovanje DNS. Preučili bomo

možnosti za uveljavitev obveznega prispevka medijskih in drugih

gospodarskih družb ali/in proračunskega prispevka na podlagi

zakonskega predpisa ali/in črpanje evropskih sredstev.

S tem bomo zagotovili večjo in stabilnejšo materialno podlago za

delovanje DNS, kar naj da večji prispevek k večji kakovosti

novinarskega dela v smeri vzpostavljanja razmer, v katerih bo več

antikriznih elementov.

Sedanja ciklična kupčijska oz. gospodarska-socialna-politična kriza

namreč povzroča tudi krizo intersubjektivnosti, ki je tudi ciklične

narave, njena narava pa se spreminja iz obdobja v obdobje.

Gre za kompleksen (zgodovinski ) pojav DEPERSONALIZACIJE človeka, kar

terja posebno obravnavo s strani tudi DNS, tudi na podlagi

poglobljenega in širokega znanja.

Sestavni del mojega programa je tudi moja vloga ob moji kandidaturi za

nagrado DNS za življenjsko delo.

S spoštovanjem !

V Ljubljani, 07.09.2015. Marjan Lekše